KERGEJÕUSTIK. Eesti kergejõustikukoondis jäi võistkondlikul EMil napilt esiliigasse püsima. Kreekas Heraklionis peetud esiliiga jõuproovil kogus Eesti 216 punkti ja teenis sellega 12 võistkonna hulgas 10. koha, mis oli viimane positsioon, mis päästis madalamale langemisest. Eesti kogus sealjuures 216 punkti, 11. koha saanud Leedu omakorda 214,5 punkti.
Eesti kergejõustik jäi napilt esiliigasse püsima
Juba enne võistlust ütles Eesti koondise juht Marko Aleksejev, et esiliigasse jäämiseks ei piisa ainult oma tavapäraste tulemuste saavutamisest, vaid mõni sportlane peab end selgelt ületama ja eeldatavatelt tugevamatelt punkte ära noppima. Paraku anti juba avapäeval konkurentidele suur edumaa, kui eelviimasel kohal olles jäädi päästvast kümnendast kohast maha juba 14 punktiga.